2)

164a straipsnio 1 dalis pakeičiama taip: „1. Šiame reglamente reikalavimus atitinkanti investicija į infrastruktūrą apima investiciją į infrastruktūros subjektą, kuris atitinka šiuos kriterijus: a) naudojantis to infrastruktūros turto generuojamais pinigų srautais galima įvykdyti visus finansinius įsipareigojimus ilgą laiką trunkančiomis nepalankiomis sąlygomis, kurios yra svarbios projekto rizikai; b) pinigų srautai, kuriuos infrastruktūros subjektas generuoja skolintojams ir investuotojams į nuosavybės vertybinius popierius, yra nuspėjami; c) infrastruktūros turtas ir infrastruktūros subjektas yra reglamentuojami reguliavimo sistemos arba sutarties sąlygų, kuriomis skolintojams ir investuotojams į nuosavybės vertybinius popierius suteikiama aukšto lygio apsauga, įskaitant šiuos dalykus: a) sutarties sąlygos apima nuostatas, kuriomis skolintojai ir investuotojai į nuosavybės vertybinius popierius yra veiksmingai apsaugomi nuo nuostolių, susidarančių dėl to, kad šalis, kuri sutinka pirkti pagal infrastruktūros projektą tiekiamas prekes ar teikiamas paslaugas, nutraukia projektą, nebent būtų įvykdyta viena iš šių sąlygų: i) infrastruktūros subjekto pajamos yra finansuojamos didelio skaičiaus naudotojų mokėjimais arba ii) pajamoms taikomas grąžos normos reguliavimas; b) infrastruktūros subjektas turi pakankamai rezervo lėšų ar kitų finansinių priemonių, kad padengtų projekto nenumatytų atvejų finansavimo ir apyvartinio kapitalo poreikius. Kai investuojama į obligacijas ar paskolas, šios sutarties sąlygos taip pat apima šiuos dalykus: i) skolintojai tiek, kiek leidžiama pagal taikytiną teisę, kaip užtikrinimą arba netiesioginį užtikrinimą turi teisę į visą turtą ir sutartis, turinčius ypatingos svarbos projekto vykdymui; ii) galimybė naudoti grynuosius pagrindinės veiklos pinigų srautus po privalomų projekto mokėjimų kitais nei skolinių įsipareigojimų tvarkymo tikslais yra ribota; iii) apribojimai taikomi veiklai, kuri gali būti kenksminga skolintojams, įskaitant tai, kad naujų skolos vertybinių popierių negalima išleisti be esamų skolintojų sutikimo su jais sutarta forma, nebent tokia nauja skolos vertybinių popierių emisija būtų leidžiama pagal esamos skolos dokumentus. Nepaisant antros pastraipos i punkto, investicijoms į obligacijas ar paskolas gali būti taikomi kiti užtikrinimo mechanizmai, kai įmonės gali įrodyti, jog užtikrinti viso turto ir sutarčių nebūtina tam, kad skolintojai veiksmingai apsaugotų arba susigrąžintų didžiąją savo investicijos dalį. Tuo atveju tie kiti užtikrinimo mechanizmai apima bent vieną iš šių dalykų: i) akcijų įkeitimą; ii) perėmimo teises; iii) banko sąskaitų suvaržymą; iv) pinigų srautų kontrolę; v) sutarčių perdavimo nuostatas; d) kai investuojama į obligacijas ar paskolas, draudimo arba perdraudimo įmonė priežiūros institucijai gali įrodyti, kad yra pajėgi išlaikyti investiciją iki termino; e) kai investuojama į obligacijas ar paskolas, neturinčias pripažintos ECAI nustatyto kredito vertinimo, ta investicinė priemonė ir kitos pari passu priemonės yra didesnio prioriteto negu visi kiti reikalavimai, išskyrus teisės aktų nustatytus reikalavimus ir likvidumą palaikančių subjektų, patikėtinių bei išvestinių finansinių priemonių sandorio šalių reikalavimus; f) kai investuojama į nuosavybės vertybinius popierius arba obligacijas ar paskolas, neturinčius pripažintos ECAI nustatyto kredito vertinimo, turi būti atitinkami šie kriterijai: i) infrastruktūros turtas ir infrastruktūros subjektas yra EEE arba EBPO priklausančioje šalyje; ii) kai vykdomas infrastruktūros projekto statybos etapas, investuotojas į nuosavybės vertybinius popierius turi atitikti toliau nurodytus kriterijus arba, kai yra daugiau kaip vienas investuotojas į nuosavybės vertybinius popierius, šiuos kriterijus turi atitikti visa investuotojų į nuosavybės vertybinius popierius grupė: — investuotojai į nuosavybės vertybinius popierius praeityje sėkmingai prižiūrėjo infrastruktūros projektus ir turi atitinkamos patirties; — investuotojų į nuosavybės vertybinius popierius įsipareigojimų neįvykdymo rizika yra maža arba infrastruktūros subjekto reikšmingų nuostolių dėl jų įsipareigojimų neįvykdymo rizika yra maža; — investuotojai į nuosavybės vertybinius popierius yra skatinami apsaugoti investuotojų interesus; iii) kai yra statybos rizika, nustatomos apsaugos priemonės, kuriomis užtikrinama, kad projektas būtų užbaigtas laikantis sutartų specifikacijų, biudžeto ar užbaigimo termino; iv) kai operacinė rizika yra reikšminga, ji yra tinkamai valdoma; v) infrastruktūros subjektas naudoja išbandytą technologiją ir dizainą; vi) infrastruktūros subjekto kapitalo struktūra leidžia jam tvarkyti savo skolą; vii) infrastruktūros subjekto refinansavimo rizika yra maža; viii) infrastruktūros subjektas išvestines finansines priemones naudoja tik rizikos mažinimo tikslais.“;